Komisijas pazinojums eiropas Parlamentam atbilstigi EK liguma 251. panta 2. punkta otrajai dalai par Padomes kopejo nostaju attieciba uz Eiropas Parlamenta un Padomes direktivas pienemšanu, ar ko groza Padomes Direktivu Nr. 74/408/EEK par dalibvalstu tiesibu aktu tuvinašanu attieciba uz mehanisko transportlidzeklu iekšejo apdari - sedekliem un to stiprinajumiem /* COM/2004/0769 galīgā redakcija - COD 2003/0128 */





Briselē, 25.1.2005 COM(2004) 769 galīgā redakcija 2003/0128 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, ar ko groza Padomes Direktīvu Nr. 74/408/EEK par dalībvalstu tiesību aktu tuvināšanu attiecībā uz mehānisko transportlīdzekļu iekšējo apdari - sēdekļiem un to stiprinājumiem 2003/0128 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, ar ko groza Padomes Direktīvu Nr. 74/408/EEK par dalībvalstu tiesību aktu tuvināšanu attiecībā uz mehānisko transportlīdzekļu iekšējo apdari - sēdekļiem un to stiprinājumiem 1. PRIEKšVĒSTURE Priekšlikuma iesniegšanas datums EP un Padomē (dokuments KOM(2003)361 galīgā redakcija – 2003/0128(COD)): | 20.06.2003 | Eiropas Ekonomikas un sociālo lietu komitejas atzinuma datums: | 10.12.2003 | Eiropas Parlamenta atzinuma datums pēc pirmā lasījuma: | 17.12.2003 | Kopējās nostājas pieņemšanas datums: | 24.01.2005. | 2. KOMISIJAS PRIEKšLIKUMA PRIEKšMETS Direktīvas priekšlikums ir viens no trim priekšlikumiem, kuru mērķis ir ieviest visu transportlīdzekļu obligātu aprīkošanu drošības jostām. Šie pasākumi seko pēc Direktīvas 2003/20/EK pieņemšanas, ar kuru tika grozīta Padomes Direktīva 91/671/EEK par obligātu drošības jostas lietošanu. Šajā priekšlikumā īpaši paredzēts transportlīdzekļus aprīkot ar tādiem sēdekļiem, kuriem ir iespējams piestiprināt drošības jostas. Tajā arī aizliegts ar sānu sēdekļiem aprīkot transportlīdzekļus, kas ir paredzēti cilvēku pārvadāšanai (izņemot sabiedriskos transportlīdzekļus), jo tie nenodrošina optimālu drošību pasažieriem. 3. KOMENTĀRI PAR KOPĒJO NOSTāJU 3.1. Vispārīgas piezīmes par kopējo nostāju Galvenais grozījums, ko Padome izdarīja Komisijas priekšlikumā, attiecas uz saliekamiem (vai nolaižamiem) sēdekļiem, uz kuriem direktīva netika attiecināta. Iekļaujot tos direktīvas darbības jomā, Padome pieprasīja, lai šie sēdekļi atbilstu tādām pašām tehniskām prasībām kā citi sēdekļi. Turklāt Padome iekļāva ģeometriskus kritērijus, pēc kuriem var noteikt, kas ir sānu sēdeklis. Komisija atbalsta šos grozījumus - pirmo tāpēc, ka tas palielinās to pasažieru drošību, kas izmanto sēdekli (ļoti bieži tie ir bērni), otru tāpēc, ka tas atvieglos direktīvas tehnisko prasību piemērošanu. 3.2. Komentāri, kas attiecas uz Parlamenta pirmajā lasījumā pieņemtajiem grozījumiem Parlaments ierosināja atbrīvot tūrisma autobusus no aizlieguma aprīkot tos ar sānu sēdekļiem. Padome neapstiprināja šo priekšlikumu un saglabāja Komisijas sākotnējo priekšlikumu. Komisija, kura pēc pirmā lasījuma norādīja, ka tā negrozīs savu priekšlikumu, pilnībā atbalsta Padomes pieņemto nostāju. 4. SECINāJUMI Komisija piedāvā visus transportlīdzekļus obligāti aprīkot ar drošības jostām, lai novērstu pasažieru izkrišanas risku. Lai ar drošības jostām varētu nodrošināt optimālu aizsardzību, tām jābūt piestiprinātām sēdekļiem, kuri ir piemēroti slodzei, kas iedarbojas uz jostu sadursmes gadījumā. Ir arī svarīgi, lai sēdekļa atzveltne slāpētu enerģiju. Sānu sēdeklis neatbilst šiem noteikumiem, tādēļ Komisija ierosina tos aizliegt. Padome apstiprināja Komisijas ieteikto pasākumu kopumu, iekļaujot divus grozījumus, kas tos uzlabotu. Padome arī noraidīja Eiropas Parlamenta ierosinātos grozījumus. Tādējādi Komisija pilnībā atbalsta Padomes kopējo nostāju.